Public procurement notice: Contract Notice
Published: 2021-07-23
Buyer: Søfartsstyrelsen
Country: DK
Contract type: Services
Procedure: Open procedure
CPV classification: 71317200 | 75122000 | 85000000 | 85100000: Health services | 85110000: Hospital and related services
Submission deadline: 2021-08-20

Technical requirements: Søfartsstyrelsen udbyder drift af Radio Medical Danmark, der er en telemedicinsk specialenhed, der døgnet rundt har til opgave at tilbyde lægefaglig rådgivning til danske og udenlandske skibe i primært handelsflåden og fiskeflåden. Skibene skal døgnet rundt kunne kontakte lægerne for telemedicinsk rådgivning ved hjælp af telefon eller mail. Herudover vil det være en fordel, hvis Radio Medical Danmark kan kontaktes via et eller flere telemedicinske systemer, der stilles til rådighed af leverandøren.
Tilbudsgiver skal indlevere en liste over de betydeligste sammenlignelige tjenesteydelser, som tilbudsgiver har udført i løbet af de sidste 3 år inden tilbudsfristen. Se yderligere oplysninger/krav vedr. listen i pkt. VI.3).
Kun referencer, der vedrører tjenesteydelser, som er udført på tidspunktet for tilbudsfristen, vil blive tillagt betydning ved vurdering af referencerne.
Som minimumskrav kræves, at tilbudsgiver ved tilbudsafgivelse kan dokumentere erfaring med minimum én lignende tjenesteydelse.
Tilbudsgiver skal herudover som minimum kunne dokumentere, at tilbudsgiver råder over døgnbemandet akutberedskab, f.eks. ved at virke som sygehus med akutafdeling/skadestue.
Tilbudsgiveren skal på opfordring indlevere en støtteerklæring, hvori den eller de enheder, som tilbudsgiveren baserer sig på, erklærer, at tilbudsgiveren kan basere sig på den pågældende enheds formåen.
Læger der er tilknyttet Radio Medical Danmark, skal have dansk autorisation som speciallæge, når de udøver Radio Medical Danmark funktionen.
I kontrakten stilles der krav om, at leverandøren, ledelsen eller de tilknyttede læger må ikke have kommercielle interesser i at varetage Radio Medical Danmark funktionen, udover dem der følger af kontrakten. Det betyder f.eks., at leverandøren, ledelsen eller de tilknyttede læger ikke må producere og/eller sælge medicinsk udstyr, herunder telemedicinsk udstyr, og lignende til skibsfarten, eller på anden måde have kommercielle interesser, der kan skabe tvivl om deres habilitet og uafhængighed i forhold til kontrakten.
I kontrakten er hensynet til samfundsansvar, som formuleret i de konventioner, der ligger til grund for principperne i FN’s Global Compact, og som formuleret i OECD’s retningslinjer for multinationale virksomheder, inddraget i relevant omfang. Der er desuden stillet kontraktmæssige krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014.
Anskaffelsen er omfattet af bilag XIV til udbudsdirektivet, og udbuddet gennemføres derfor efter udbudslovens afsnit III § § 186 – 190.
Udbudsproceduren er opdelt i en tilbudsfase og en tildelingsfase. Den ordregivende myndighed forbeholder sig imidlertid retten til løbende at opdatere eller tilpasse opgave- og procesbeskrivelsen.
Tildeling af kontrakten vil ske til den tilbudsgiver, som afgiver tilbuddet med det bedste forhold mellem pris og kvalitet, jf. udbudsbetingelserne.
I relation til pkt. II.1.4) bemærkes, at hver reference bedes indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.4) anførte tjenesteydelser, leverancen vedrørte, samt tilbudsgivers rolle(r) i udførelsen af leverancen. Endvidere bedes referencen indeholde den økonomiske værdi af leverancen, dato for leverancen samt navn på kunden. Ved angivelse af dato for leverancen bedes tilbudsgiver angive datoen for leverancens påbegyndelse og afslutning. Er dette ikke muligt, eksempelvis fordi opgaverne er udført løbende i henhold til en rammeaftale, bedes tilbudsgiver i beskrivelsen af leverancen angive, hvordan datoen er angivet.
Der kan maksimalt angives 5 referencer, uanset om tilbudsgiver er en enkelt virksomhed, om tilbudsgiver baserer sig på andre enheders tekniske formåen, eller om der er tale om en sammenslutning af virksomheder.